《凝香阁听雪》
元代·张昱

陡然寒重紫貂轻，便觉高檐瓦有声。欹枕欲同蝉壳蜕，开门唯恐鹤巢倾。

数杯酒力春容转，满盏茶香夜思清。小玉近床推不醒，袖笼檀板失天明。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。